**NOLIKUMS**

**Ziemassvētku 3x3 florbola turnīrs 2024**

**Norises datums:** 2024.gada 30.decembris

**Norises laiks:** plkst.18.00

**Norises vieta:** Sporta centrs “Kaimiņi”

**1. VISPĀRĪGIE NOTEIKUMI**

Šis nolikums nosaka kārtību, kam, kādos sporta veidos un kādā kārtībā Valmieras novada Sporta pārvalde, sadarbojoties florbola klubu “Brenguļi”, organizē Ziemassvētku 3x3 florbola turnīru 2024.

**2. MĒRĶIS UN UZDEVUMI**

1. Veicināt 3x3 florbola attīstību Valmieras novadā un popularizēt to iedzīvotāju vidū kā veselīgu un aktīvu dzīvesveidu;
2. Nodrošināt aktīvu brīvā laika pavadīšanu;
3. Noskaidrot spēcīgākās un labākās Ziemassvētku 3x3 florbola turnīra komandas.

**3. VADĪBA**

1. Turnīru organizē Valmieras novada pašvaldība sadarbībā ar florbola klubu “Brenguļi”;
2. Kontaktinformācijai:

Mārcis Auniņš, tel.nr. 26544320 , e-pasts: [munins@inbox.lv](mailto:munins@inbox.lv)

Vilma Alberinga, tel.nr. 27816021, e-pasts: [vima.alberinga@valmierasnovads.lv](mailto:vima.alberinga@valmierasnovads.lv)

**4. DALĪBNIEKI**

1. Turnīrā var piedalīties ikviens dalībnieks, kurš sasniedzis 7 gadu vecumu un apņemas ievērot nolikuma prasības;
2. Katra komanda turnīram var pieteikt līdz 4 dalībniekiem (3 spēlētāji+1 rezerves spēlētājs);
3. Komandas tiek veidotas bez dzimuma un meistarības ierobežojumiem.

**5. SACENSĪBU VIETA:**

Turnīrs norisinās sporta centrā “Kaimiņi”, Kaimiņi, Brenguļi, Brenguļu pagasti, LV-4245.

**6. PIETEIKŠANĀS**

Iepriekšēja pieteikšanās turnīram aizpildot elektronisku pieteikuma anketu, kura pieejama šeit: <https://forms.gle/7jx12KMLTjg9TSQJ8> . Pieteikties turnīram būs iespējams arī uz vietas, pasākuma dienā, līdz plkst.17.45 pie turnīra tiesneša.

**7. APBALVOŠANA**

1. Turnīrā tiek apbalvotas pirmo trīs godalgoto vietu komandas.
2. Gadījumā, ja sportists nevar ierasties uz apbalvošanas ceremoniju, tam ir iespēja saņemt apbalvojumu un/vai balvu, vienas nedēļas laikā pēc turnīra vai sporta pasākuma, par to informējot sacensību organizatoru. Pēc šī termiņa noslēgšanās apbalvojumu un/vai balvu nebūs iespējams saņemt.

**8. NOTEIKUMI**

**Spēles pamatnoteikumi**

1. Spēle netiek uzsākta ar centra izspēli. Pirms spēles uzsākšanas abu komandu pārstāvji savstarpēji ar izlozes palīdzību noskaidro komandu, kurai piederēs pirmais uzbrukums, kas tiek uzsākts pēc spēles starta signāla.
2. Spēlētājiem nedrīkst būt klāt priekšmeti, ieskaitot juvelierizstrādājumus, kuri var savainot sevi vai citus spēlētājus. Drošības nosacījumi attiecas arī uz spēlētāju ekipējumu. Turnīrā drīkst piedalīties tikai atbilstošā sporta apģērbā un apavos.
3. Spēles notiek bez vārtsarga. Katrai komandai spēles laikā laukumā atrodas trīs spēlētāji. Komanda drīkst veikt spēlētāju maiņu.
4. Ja bumba no kāda spēlētāja ir atstājusi laukumu, pretinieku komandai tā jāievada spēlē no maksimāli tuvas vietai, kur tā šķērsojusi laukuma apmali. Visās strīdīgajās situācijās bumbiņa tiek izspēlēta laukuma malā pie nosacītās centra līnijas, piedaloties pa vienam spēlētājam no katras komandas.
5. Ja bumbiņa tiek raidīta ārpus laukuma bez atsitieniem vai rikošetiem, pretinieku komanda tiek pie iespējas izpildīt izgājienu 1:1.
6. Pēc vārtu zaudējuma vai pēc izgājiena 1:1 izpildes bumbiņa tiek ievadīta spēlē no viena metra zonas līnijas pie vārtiem. Šajā gadījumā jauns uzbrukums obligāti jāuzsāk ar vismaz vienu piespēli un tikai pēc tam komandas biedrs drīkst izdarīt metienu pa pretinieku vārtiem.
7. Izspēlējot bumbiņu pēc pārkāpuma jeb tā saucamā autu, pretējās komandas spēlētājām jāatrodas vismaz 3 metru attālumā no izspēles vietas.
8. Ja divām vai vairākām komandām ir vienāds punktu skaits, augstāku vietu ieņēmušo komandu nosaka:
9. savstarpējo spēļu rezultātiem;
10. pēc labākās vārtu starpības savstarpējās spēlēs;
11. pēc lielākā gūto vārtu skaita savstarpējās spēlēs;
12. pēc labākās vārtu starpības visās spēlēs.
13. Ja visi šie rādītāji ir identiski, augstāku vietu ieņēmušo komandu nosaka ar papildus izgājienu 1:1 palīdzību līdz pirmajai kļūdai.

**9. DALĪBAS MAKSA**

Turnīrs norisinās bez dalības maksas.

**10. PERSONAS DATU APSTRĀDE:**

1. Personas datu apstrādes pārzinis ir Valmieras novada pašvaldība, reģ.Nr.90000043403, adrese: Lāčplēša iela 2, Valmiera, LV-4201, tel. 64207120; e-pasts: pasts@valmierasnovads.lv;
2. Personas datu apstrādes tiesiskais pamats – likums “Par pašvaldībām” 15.panta 6.punkts, Vispārīgās datu aizsardzības regulas 6.panta 1.punkta c) un e) apakšpunkti;
3. Personas datu apstrādes mērķis - īstenot šajā nolikumā noteikto mērķi un uzdevumus.
4. Dalībnieka personas dati tiks apstrādāti atbilstoši fizisko personu datu aizsardzības

regulējuma prasībām;

1. Pārzinis iegūtos personas datus apstrādās līdz mērķa sasniegšanai, izņemot, ja datu uzglabāšanas ilgums noteikts ar normatīvo aktu;
2. Pasākuma laikā iespējama personas datu apstrāde fotografējot un/vai filmējot, lai iegūto materiālu izmantotu Valmieras novada pašvaldības publicitātes nolūkos;
3. Papildus informācija par personas datu aizsardzību pieejama Valmieras novada pašvaldības mājas lapā:

https://www.valmierasnovads.lv/pasvaldiba/informacija/personas-datu-aizsardziba/